15/02/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.56132. Servicios Industriales y Ambientales Vimianzo, S. L. Vimianzo

ANUNCIO DE INFORMACIÓN PÚBLICA CLAVE: DH. V15.56132 SERVICIOS INDUSTRIALES Y AMBIENTALES VIMIANZO, S. L., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 117.355 m 3 /ano de augas residuais industriais de escorrega depuradas ao río Matacáns (cunca do río Castro) e dun caudal máximo de 391,46 m 3 /ano de augas residuais fecais e industriais depuradas por infiltración no terreo, todas elas procedentes dunhas instalacións industriais dedicadas á xestión de residuos localizadas no lugar de Castrelo (T. M. Vimianzo). As augas residuais industriais de escorrega xeradas nas zonas da parcela na que se desenvolven as actividades de xestión de residuos (117.355 m 3 /ano) son recollidas por un sistema de cunetas e conducións de drenaxe que as conducen cara un decantador en formigón armado de 20x14 m 2 de superficie e 1,20 m de calado útil, cuxo efluente se verte mediante condución de formigón de 1.200 mm de diámetro e 42,55 m de lonxitude ao río Matacáns (cunca do río Castro) no punto de coordenadas UTM (ETRS89): X=494.913; Y=4.767.063. As augas residuais industriais e de escorrega xeradas na zona de lavado de vehículos, de 24 m 2 de superficie (121,46 m 3 /ano) son recollidas e conducidas cara un decantador en formigón prefabricado de 1 m de diámetro e 1 m de altura e posteriormente tratadas nun separador de hidrocarburos en PRFV de clase I con filtro coalescente, de 300 L de capacidade e deseñado para un caudal máximo de 0,7 l/s, de dimensións 0,74 m de diámetro e 0,89 m de altura. As augas residuais depuradas vértense por infiltración no terreo (cunca do río Castro) mediante condución de PVC de 100 mm de diámetro e 1 m de lonxitude embebida en leito de grava no punto de coordenadas UTM (ETRS89): X=495.214; Y=4.767.044. As augas residuais fecais xeradas nos aseos das oficinas localizadas na nave 1 (270 m 3 /ano) son depuradas nunha fosa séptica de decantación-dixestión en PEAD de 1.200 L de capacidade deseñada para 6 habitantes equivalentes, de dimensións 1,15 x 1,30 x 1,30 m 3. As augas residuais depuradas vértense por infiltración no terreo (cunca do río Castro) mediante condución de PVC de 100 mm de diámetro e 1 m de lonxitude embebida en leito de grava no punto de coordenadas UTM (ETRS89): X=495.246; Y=4.767.210. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 2 de febreiro de 2017. A xefa da Área de Vertidos Asdo.: Isabel Vila Vilariño